CELEX: 32013R0443
Language: bg
Date: 2013-05-07 00:00:00
Title: Регламент за изпълнение (ЕС) № 443/2013 на Комисията от 7 май 2013 година относно класирането на някои стоки в Комбинираната номенклатура

15.5.2013   
            
            
               BG
            
            
               Официален вестник на Европейския съюз
            
            
               L 130/17
            
         РЕГЛАМЕНТ ЗА ИЗПЪЛНЕНИЕ (ЕС) № 443/2013 НА КОМИСИЯТА
   от 7 май 2013 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани в кодовете по КН, посочени в колона 2, на основание на посоченото в колона 3 от същата таблица.
            
         
               (4)
            
            
               Целесъобразно е да се предвиди обвързващата тарифна информация, която е издадена от митническите органи на държавите членки във връзка с класирането на стоки в Комбинираната номенклатура, но която не е в съответствие с настоящия регламент, да може да продължи да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2).
            
         
               (5)
            
            
               Комитетът по Митническия кодекс не е изразил становище в срока, определен от неговия председател,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите членки, която не е в съответствие с настоящия регламент, може да продължи да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 7 май 2013 година.
      
         
            За Комисията, от името на председателя,
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Продукт, представен като малки хапки под формата на дъга, овкусени със сирене и приготвени от царевично брашно, растително масло, сирене на прах (дрождев екстрат, оцветители), мляко на прах, сол, скорбяла и декстроза.
                  Продуктът е получен от изсушена, намачкана царевица (царевично брашно), която е овлажнена с вода (6 % — 9 %). Водата се добавя като производствен агент. Сместа се изпраща в екструдер под високо налягане и висока температура. Под въздействието на атмосферното налягане пастата експандира.
                  Процесът на екструдиране се извършва при температура 150 °C. След екструдирането продуктът се изсушава и леко се изпича при температура 120° С — 130 C в електрическа сушилна машина. След това продуктът се прехвърля в смесител, където се покрива с комбинация от масло и сухи съставки.
                  Продуктът е представен за продажба на дребно в опаковки с нетно съдържание от 34 g до 450 g.
               
               
                  1904 10 10
               
               
                  Класирането се определя от разпоредбите на Общи правила 1 и 6 за тълкуване на Комбинираната номенклатура и от описанието на кодове по КН 1904, 1904 10 и 1904 10 10.
                  Тъй като продуктът е получен от царевична паста, екструдирана чрез налягане и топлина, се смята, че е получен чрез набъбване. Следователно се счита за готови храни, приготвени чрез набъбване или печене на зърнени култури или продукти от зърнени култури по смисъла на позиция 1904 10 (вж. също обяснителните бележки към Хармонизираната система (ОБ към ХС) за позиция 1904, буква (А).
                  Класирането в позиция 1905 се изключва, тъй като продуктът не е получен нито от тесто, нито се загрява допълнително (вж. също обяснителните бележки към ХС за позиция 1904, буква (А), пети параграф).
                  По тези причини продуктът следва да бъде класиран в код по КН 1904 10 10.